Benki ya wanawake Tanzania (kwa Kiingereza: Tanzania Women Bank Limited; kifupi: TWBL) ni benki ya Tanzania ambayo ina utaalamu katika kutoa huduma za kifedha kwa wanawake. Imeorodheshwa kama "Taasisi ya Fedha iliyosajiliwa" na Benki Kuu ya Tanzania, mdhibiti wa benki za taifa. Benki hii ni taasisi ndogo ya kifedha nchini Tanzania, ambapo usawa wa wanahisa wa benki hiyo ulikuwa na thamani ya TSh8.5 bilioni (takriban dola milioni 4 za Kimarekani). Wazo la kuanzisha Benki ya Wanawake nchini Tanzania lilianza mnamo mwaka 1999, wakati wajasiriamali kadhaa wa kike walipomwendea Rais wa Tanzania wakati huo, Benjamin William Mkapa, na wazo hilo. Baada ya miaka nane, mnamo mwaka 2007, Benki ya Wanawake Tanzania iliundwa. Benki ilifunguliwa rasmi kwa biashara mnamo Julai 28, mwaka 2009. Lengo la TWB ni kuwawezesha wanawake kiuchumi na kijamii. Benki hii inatumika kwa jamii zote ikiwa ni pamoja na wenye kipato cha chini, mashirika makubwa na biashara ndogo na za kati (SMEs).